# A vagyongyűjtés szabályai (Star Trek)

### A Wikipédiából, a szabad lexikonból.

A Vagyongyűjtés Szabályai - a Star Trek képzelt univerzumban - egy szabálygyűjtemény, amelyet azért hoztak létre, hogy biztosítsák az ultra-kapitalista ferengik üzleti jövedelmezőségét. Az első szabályt - 162-ként sorszámozva, hogy mások eszeljék ki a többi 161-et - az első Nagy Nágus, Gint írta le (néhány tízezer évvel ezelőtt).

285 Vagyongyűjtési Szabály létezik, de nem mind szerepelt valamelyik Star Trek epizódban, ezek nem kanonikusak.

A legtöbb szabályt Ira Steven Behr, a Star Trek: Deep Space Nine producere írta és adta ki a The Ferengi Rules of Acquisition (A Ferengi Vagyongyűjtés Szabályai) című könyvében, melynek borítóján a következő olvasható: "Quark elmondása alapján". Kiegészítő szabályok olvashatóak még a Behr-Robert Hewitt Wolfe szerzőpáros Legends of the Ferengi (A Ferengiek Legendái) címen megjelent könyvében.

## [szerkesztés] Szabályok listája

- 1. Ha nálad van a pénzük, soha ne add vissza. (Rom, DS9/011: A hatalom ára)
- 2. A legjobb üzlet az, amelyik a legnagyobb profitot hozza. (A Ferengi Vagyongyűjtés Szabályai)
- 3. Sose költs többet egy üzletre, mint amennyit szükséges. (Quark, DS9/041: A Maquis II)
- 4. Egy nő olyan ruhában, mint egy férfi a konyhában. (A Ferengi Vagyongyűjtés Szabályai)
- 6. Sose engedd, hogy a család a lehetőség útjába álljon. (Zek, DS9/011: A hatalom ára)
- 7. Fülelj! (Odo, DS9/20: A próféták markában)
- 8. Az apró betűs rész csak kockázatot rejteget. (A Ferengiek Legendái)
- 9. Alkalom meg ösztön egyenlő haszon. (Nog, DS9/014: Rossz szomszédság)
- 10. A kapzsiság örök. (Quark, DS9/062: Reform-ferengi)
- 11. Még ha ingyen van is, mindig meg tudod venni olcsóbban. (A Ferengi Vagyongyűjtés Szabályai)
- 12. Amit érdemes eladni, azt érdemes kétszer is eladni. (A Ferengi Vagyongyűjtés Szabályai)
- 13. Amit érdemes megtenni, érdemes azt pénzért tenni. (A Ferengiek Legendái)
- 14. Tartsd közel a családod, de a latinumod tartsd még közelebb.
- 16. Az üzlet az üzlet (amíg nem jön egy jobb). (Quark, DS9/026: A hableány)
- 17. A szerződés, az szerződés - de csak ferengik közt. (Rom, DS9/097: Intim részek)
- 18. Egy ferengi haszon nélkül, nem igazi ferengi. (Sisko & Nog, DS9/060: Hűség)
- 19. A megelégedés nem garantált. (A Ferengiek Legendái)
- 20. Csak annak adj pénzt, akitől vissza tudod lopni.
- 21. Sose helyezd a barátságot a profit fölé. (Quark, DS9/027: Az üzlet szabályai)
- 22. A bölcs meghallja a hasznot a szélben. (Pel, DS9/027: Az üzlet szabályai)
- 24. Latinumon nem lehet boldogságot venni, de óriásit kaszálhatsz, ha bérbe adod.
- 25. Mindig van kiút.
- 26. Amint a vevők elmennek, a bölcs haszonszerző is távozik.
- 27. Nincs veszélyesebb egy becsületes üzletembernél. (A Ferengiek Legendái)
- 28. Suttogd utad a sikerhez.
- 29. Nekem mi hasznom belőle?
- 31. Sose nevesd ki egy ferengi anyját (gyalázz inkább valamit, amivel törődik). (Quark, DS9/023: Ostromállapot)
- 33. Sosem árt benyalni a főnöknek. (Quark & Pel, DS9/027: Az üzlet szabályai)
- 34. A háború jó az üzletnek. (Dax & Quark, DS9/061: Végzet)
- 35. A béke jót tesz az üzletnek. (Dax & Quark, DS9/061: Végzet)
- 37. Ha ingyenes, vidd el, a rejtett költségek miatt ráérsz aggódni.
- 39. A barátság átmeneti, a haszon örök.
- 40. Egy nő ráteheti a kezét a cimpáidra, de a latinumodra soha. (A Ferengiek Legendái)
- 41. A haszon saját maga jutalma. (A Ferengiek Legendái)
- 42. Ami az enyém, az az enyém, és ami a tiéd, az is.
- 44. Sose téveszd össze a bölcsességet a szerencsével. (A Ferengiek Legendái)
- 45. Terjeszkedj vagy pusztulj! (Star Trek Enterprise: Acquisition)
- 46. Tedd könnyen elérhetővé a boltodat.
- 47. Ne bízz senkiben, akinek a ruhája a tiednél jobb. (Quark, DS9/031: A szerencse forgandó)
- 48. Nagyobb mosoly élesebb kés. (Pel, DS9/027: Az üzlet szabályai)
- 49. Minden dolog ér valamit valakinek.
- 50. A hála bőkezűséget okozhat.
- 51. Jutalmazz meg bárkit, aki a hasznod növeli, akkor továbbra is így fog tenni.
- 52. Soha ne kérd, ha el is veheted. (A Ferengiek Legendái)
- 57. A jó ügyfél ritka, mint a latinum, becsüld meg. (Quark, DS9/033: Pokoli játszma)
- 58. A sikert semmi sem pótolhatja. (A Ferengiek Legendái)
- 59. Az ingyen tanács ritkán olcsó. (Quark, DS9/027: Az üzlet szabályai)
- 60. Hazudj következetesen. (A Ferengiek Legendái)
- 62. Veszélyesebb út nagyobb haszon. (Pel, DS9/027: Az üzlet szabályai)
- 65. Nyerj vagy veszíts, mindig van huyperiai bogár tubák. (A Ferengiek Legendái)
- 68. A fülsimogatás mindent megadhat neked.
- 69. A ferengik nem felelősek más fajok ostobaságáért. (Tunk, Star Trek novellák, #33, Balance of Power)
- 72. Sose bízz a vevőidben.
- 73. Ha hasznod van belőle, add el a saját anyád.
- 74. A tudás haszon. (Barclayhologramja, Voyager: A belső ember)
- 75. A szívünk az otthonhoz húz, de a csillagok latinumból vannak. (Quark, DS9/053: Lázadás)
- 76. Érdemes néha békét kötni. Összezavarja az ellenséget. (Quark, DS9/021: Hazatérés)
- 77. Jobb félretenni a büszkeséged, mint elveszteni a hasznot.
- 78. Mikor keménnyé válik a dolog, a keménység megváltoztatja a szabályokat.
- 79. Óvakodj a vulkáni tudásszomjtól. (A Ferengiek Legendái)
- 82. Minél törékenyebb az áru, annál magasabb az ára. (A Ferengiek Legendái)
- 84. A barát nem barát, ha árengedményt kér.
- 85. Ne hagyd, hogy a versenytársad megtudja, mit gondolsz. (A Ferengiek Legendái)
- 87. Egy nehéz helyzetben lévő barát háromszoros hasznot jelent.
- 89. Ne azt kérdezd, mit tehet érted a profit, kérdezd azt, hogy te mit tehetsz a profitodért. (A Ferengiek Legendái)
- 92. Sok ösvény vezet a haszonhoz.
- 93. Cselekedj késlekedés nélkül! Az éles kés gyorsan vág.
- 94. Ne keverd az üzletet a nőkkel. (DS9/118: Ferengi szerenád)
- 95. Terjeszkedj vagy pusztulj! (Star Trek Enterprise: False Profits)
- 96. Minden szabálynak van egy megegyező és egy ellentétes értékű szabálya (kivéve, ha nincs).
- 97. Az elég... soha nem elég. (A Ferengiek Legendái)
- 98. Minden embernek megvan az ára. (DS9/143: Az éj leple alatt)
- 99. A bizalom a legnagyobb teher. (A Ferengiek Legendái)
- 100. Ha elfogadják az első ajánlatodat, akkor vagy túl keveset kértél, vagy túl sokat ajánlottál.
- 101. Egy gyűjtemény csak annyit ér, amennyiért rá tudsz venni valakit, hogy megvegye.
- 102. A természet pusztul, a latinum örök. (Quark & Nog, DS9/046: Első vér)
- 103. Az alvás megakadályozza.. [leintve] (Pel, DS9/027: Az üzlet szabályai)
- 104. A hit hegyeket mozgat... (az árukészletből) (A Ferengiek Legendái)
- 105. Ne bízz abban, aki bízik benned.
- 106. Szegénységben nincs becsület. (A Ferengiek Legendái)
- 107. A garancia csak akkor érvényes, ha meg tudnak találni.
- 109. A méltóság és egy üres zsák közül a zsák megéri. (Quark, DS9/031: A szerencse forgandó)
- 111. Bánj az adósoddal rokonként. Zsákmányold ki. (Sisko, DS9/057: Köznapi hősök I.)
- 112. Sose csábítsd el a főnök húgát. (Quark, DS9/037: Istent játszva)
- 113. Mindig feküdj le a főnökkel. (A Ferengiek Legendái)
- 115. A legjobb szerződés mindig tele van apró betűvel.
- 116. Mindig van benne csapda.
- 117. Minden eladó, még a barátság is.
- 119. Sose ítélj egy vevőt a pénztárcája mérete alapján (néha a jó dolgok kis csomagolásban jönnek).
- 121. Minden eladó, még a barátság is. (A Ferengiek Legendái)
- 123. Még egy vak is felismeri a latinumot. (A Ferengiek Legendái)
- 125. Nem üzletelhetsz, ha halott vagy. (DS9/158: A gyalogosok örök dicsőségére)
- 126. Számold meg.
- 127. Maradj semleges a konfliktusokban, így mindkét félnek adhatsz el készleteket.
- 135. Sose bízz egy haszonélvezőben.
- 139. Az asszony szolgál, a testvérek örökölnek. (Odo, DS9/028: Régmúlt bűnök)
- 141. Csak a bolondok fizetnek adót. (A Ferengiek Legendái)
- 142. A tisztességtelen előnyhöz semmi sem mérhető.
- 143. A kockázat a játék része... ezért érdemes játszani.
- 144. Semmi baj sincs a jótékonysággal... amíg a te zsebedet feszíti. (A Ferengiek Legendái)
- 146. Kényszer. A találékonyság anyja. A haszon az apja.
- 152. A hazugság egy út ahhoz hogy elmondjuk az igazat valakinek, aki nem tudja.
- 153. A sistergést add el, ne a sültet. (Quark, ST DS9 képregény)
- 162. Van, aki még a legrosszabb időkben is profitál. (A Ferengiek Legendái)
- 168. Suttogd utad a sikerhez. (DS9/156: Árulás, Hit, és a Nagy Folyó)
- 169. Versengés és tisztességes játék kölcsönösen kizárják egymást.
- 171. A vér sűrűbb a víznél és a latinum mindkettőnél sűrűbb.
- 172. A lehetőségek nem azok, amik lenni szoktak.
- 177. Ismerd meg ellenfeleidet, de mindig köss velük üzletet. (A Ferengiek Legendái)
- 181. Még a becstelenség sem homályosíthatja el a haszon fényét. (A Ferengiek Legendái)
- 188. A bolond és a pénze a legjobb vásárló.
- 189. Engedd, hogy a többiek megtartsák a jó hírüket. Te tartsd meg a pénzüket. (A Ferengiek Legendái)
- 190. Hallj meg mindent, ne bízz semmiben. (Nog, DS9/124: Hadba hívó szó)
- 191. Egy ferengi vár az árajánlattal, amíg ellenfelei ki nem merülnek. (Tunk, Star Trek novellák, #33, Balance of Power (157. o.)
- 192. Sose verj át egy klingont... amíg nem vagy biztos abban, hogy megúszod. (A Ferengiek Legendái)
- 194. Mindig jó az üzlet, ha ismered a vásárlót, mielőtt belépne az üzletbe. (Quark, DS9/034: Balsejtelem)
- 200. Ha valamit el kell viselned, legalább tedd kényelmessé.
- 202. A haszon mentsége a haszon. (A Ferengiek Legendái)
- 203. Az új kuncsaft olyan, mint a pengefogú tejféreg, nagyon ízletes, de van hogy visszaharap. (Rom, DS9/079: Kis zöld emberkék)
- 204. Attól ferengi egy ferengi, ha átver egy ferengit.
- 208. Néha az egyetlen dolog, ami veszélyesebb egy kérdésnél, egy válasz. (DS9/118: Ferengi szerenád)
- 211. Az alkalmazottak a sikerhez vezető létra fokai. Ne habozz rájuk lépni. (Frool, DS9/088: A bárszövetség)
- 214. Sose kezdj üzleti tárgyalást üres gyomorral. (Quark, DS9/041: A Maquis II)
- 216. Sose hazardírozz egy empatával. (Quark, Star Trek novellák, #12, The Laertian Gamble)
- 217. Egy hal nem szabadulhat a vízből. (Sisko, DS9/057: Köznapi hősök I.)
- 218. Mindig tudd, mit veszel. (A Ferengiek Legendái)
- 219. A vagyon a törvény tizenegy tizede. (Tunk, DS9 novellák #33 (67. o.)
- 223. Vigyázz azzal, aki nem szakít időt egy oo-mox-ra. (A Ferengiek Legendái)
- 229. A latinum hosszabb életű az örömnél. (DS9/118: Ferengi szerenád)
- 231. Minden percben születik egy balek; győződj meg róla, hogy mindegyiket te találd meg először.
- 236. A végzet nem megvásárolható. (A Ferengiek Legendái)
- 239. Ne félj félrecímkézni valamit. (Gint(Quarkálmában), DS9/097: Intim részek)
- 241. Sose bízz egy keményen dolgozó alkalmazottban.
- 242. A több jó... az összes még jobb. (A Ferengiek Legendái)
- 253. Szintohol a lehetséges kenőanyag az ügyfél beragadt pénztárcájához.
- 255. A feleség luxus, az okos befektetés szükség. (A Ferengiek Legendái)
- 256. A könyvelők nem játsszák a játékot, csak jegyzik az eredményt.
- 260. Az élet nem tisztességes. Másképp hogyan tudnál profitot szerezni?
- 261. A vagyonos ember mindent megengedhet magának, kivéve a lelkiismeretet. (A Ferengiek Legendái)
- 262. A szóbeli szerződés nem éri meg a papírt, amire leírnád.
- 263. Sose hagyd, hogy a kétség elvegye a latinum utáni vágyat. (Rom, DS9/088: A bárszövetség)
- 265. A vevőnek mindig igaza van. (...amíg meg nem szerzed a pénzét)
- 266. Ha kételkedsz, hazudj. (A Ferengiek Legendái)
- 284. Legbelül mindenki ferengi. (A Ferengiek Legendái)
- 285. A jótett nem marad büntetlen. (Quark, DS9/044: Áldozathozatal)

## [szerkesztés] Íratlan szabály

Ha nincs megfelelő szabály, találj ki egyet. (Star Trek Voyager: False Profits)

## [szerkesztés] Nem hivatalos szabályok

Quark ajánlotta a 286. szabályt: “Ha Morn elmegy, mindennek vége.” (DS9/049: Betyárbecsület)

Neelix - amikor a Nagy Ferengi Megbízottnak adta ki magát - mondta Arridornak és Kolnak a 229. szabályt: “Amikor kizsákmányolsz valakit, ne sértsd meg azzal, hogy megköszönöd.” (Star Trek Voyager: False Profits)

Egy Nog és Jake Sisko között zajló beszélgetésben utaltak a következő szabályhoz hasonlóra: “A pénz, az pénz, de a nők jobbak.” (DS9/059: Mindhalálig)

A következő szabályokra hivatkoztak adásban, de nem mondták ki formálisan, hogy a Vagyongyűjtés Szabályok és/vagy nem sorszámozták őket.

- Ha egy közvetítő azért jön, hogy lenyúlja a profitodat, öld meg. (Star Trek Voyager: False Profits)
- Az idő, akár a latinum nagyon korlátozott árucikk. (DS9/088: A Bárszövetség)
- A kizsákmányolás otthon kezdődik. (Star Trek Voyager: False Profits)
- Mindig ellenőrizd az árút, mielőtt megkötöd az üzletet. (DS9/052: A Számkivetett)

## [szerkesztés] Modern Ferengi szabályok

A szabályokat Zek Nagy Nágus módosította a DS9 sorozat Reform-ferengi című részében (62. epizód), miután a bajori próféták megváltoztatták a személyiségét, kiírtva belőle a kapzsiságot és a profit utáni vágyat. Amikor azonban Zek visszanyerte valódi énjét, azonnal visszaállította az eredeti szabályokat és a módosítottak összes példányát megsemmísítésre ítélte.

- 1. Ha visszakérik a pénzüket, add oda nekik.
- 10. A kapzsiság halott.
- 21. Soha ne állítsd a profitot a barátság elé.
- 22. A latinum elhomályosul, de a család örök.
- 23. A pénz sosem helyettesítheti a méltóságot.
- 285. A jótett önmaga jutalma.

## [szerkesztés] Forrás

- en:Rules of Acquisition
- HZ Star Trek oldala
- Deltafleet
- Star Trek Frankytől

A lap eredeti címe "http://hu.wikipedia.org../../../a/_/v/A_vagyongy%C5%B1jt%C3%A9s_szab%C3%A1lyai_%28Star_Trek%29_6966.html"

Kategória: Star Trek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français
- Italiano
- Polski